получавани поотделно или като цяло — включително доходите от труд, социалноосигурителни обезщетения и друг паричен доход, и като се приспаднат паричните трансфери, плащани на други домакинства — след данъци и вноски за социално осигуряване.
 Променливата има за цел да предостави информация относно средния размер на оставащите доходи на домакинството, които ще бъдат изразходвани или спестени за месец. В случай че доходите на домакинството се различават значително през отделните месеци, следва да се предостави оценка на обичайния или обикновения нетен месечен доход, която отразява състоянието на текущия доход на домакинството. В случай че месечните доходи на домакинството се различават значително през годината, като например в случая на сезонна дейност, се предоставя средната месечна стойност на годишния доход.
 Нетният текущ месечен доход следва да се представи или като общия нетен текущ доход на домакинството, или като една от петте групи с приравнен доход.
 Прагът между петте групи с приравнен доход се определя от квинтилите на разпределение на променливата и се определя, както следва:
 —
 „групата с нисък приравнен нетен текущ месечен доход“ съответства на домакинствата с равнище на приравнен доход, което e по-ниско от първия квинтил;
 —
 „групата с нисък до среден приравнен нетен текущ месечен доход“ съответства на домакинствата с равнище на приравнен доход, което е равно или по-високо от първия квинтил и е по-ниско от втория квинтил;
 —
 „групата със среден приравнен нетен текущ месечен доход“ съответства на домакинствата с равнище на приравнен доход, което е равно или по-високо от втория квинтил и е по-ниско от третия квинтил;
 —
 „групата със среден до висок приравнен нетен текущ месечен доход“ съответства на домакинствата с равнище на приравнен доход, което е равно или по-високо от третия квинтил и е по-ниско от четвъртия квинтил;
 —
 „групата с висок приравнен нетен текущ месечен доход“ съответства на домакинствата с равнище на приравнен доход, което е равно или по-високо от четвъртия квинтил.
 Приравняването се състои в прилагането към членовете на домакинството на тегла, така че да се отразят разликите в размера и състава на домакинството, както следва: тегло от 1,0 се прилага към първия член на домакинството на възраст 14 или повече години, 0,5 към втория и всеки следващ член на възраст 14 или повече години и 0,3 към всяко дете на възраст под 14 години.
 —
 група с нисък приравнен нетен текущ месечен доход;
 —
 група с нисък до среден приравнен нетен текущ месечен доход;
 —
 група със среден приравнен нетен текущ месечен доход;
 —
 група със среден до висок приравнен нетен текущ месечен доход;
 —
 група с висок приравнен нетен текущ месечен доход;
 —
 общ нетен текущ месечен доход на домакинството (сумата се изразява в национална валута);
 —
 не е посочено (1).
 Постоянна основна работа
 При променливата се прави разграничение между това дали основната работа има ограничена продължителност (т.е. работата или трудовият договор ще приключи след предварително определен период), или се основава на постоянен трудов договор без определен краен срок. Променливата се отнася за основната работа на дадено наето лице, което работи като работник или служител.
 Понятието „работа“ се използва във връзка със заетостта.